messages: Loe läbi uudislugu ja tee lühike, ühe või kahe lausega kokkuvõte, mis peegeldab selle põhisisu. Vasta ainult eesti keeles!
  
  Tekst:
  
  Kõiksugu kanepiga seotud regulatsioone ja seaduseid on juba pikemat aega leevendatud Ameerika Ühendriikides, kuid Colorado osariik teeb kõigist kõige julgema sammu. Alates esimesest jaanuarist on need üksikud poed, mis on suutnud kogu keerulise bürokraatia läbi teha avatud kõigile üle 21 aastastele täiskasvanutele ning sealt võib osta täiesti vabalt koduseks tarbimiseks kanepit. Umbes samamoodi nagu praegu on võimalik üle maailma osta ja tarbida alkoholi või tubakat. Colorado elanikud panid Kanepi küsimuse rahvahääletusele eelmise aasta novembrikuus ning samal päeval, kui president Barack Obama teiseks ametiajaks tagasi valiti, hääletasid nii Colorado kui ka lääne kaldal asuva Washingtoni osariigi elanikud Kanepi täieliku legaliseerimise poolt. Colorado seadusandjatel läks aasta kogu selle seni põranda all oleva äri reguleerimiseks. Washingtoni osariigi elanikel tuleb veel kevadeni oodata. Muidugi kehtivad kogu sellele ärile hulk erinevaid reegleid ning nende üle on juba palju vaieldud, nagu mainitud, tohib kanepit osta ja tarbida täisealine ehk üle 21 aasta vanune inimene. Seda ei tohi teha avalikus kohas ja selle mõju all ei tohi näiteks autot juhtida. Keelatud on selle müümine või andmine alaealistele, selle litsentseerimata kasvatamine ja ka üle osariigi piiride viimine. Poed, kes tahavad kanepit müüa, peavad saal nii osariigilt kui ka kohalikult omavalitsuselt ning esimese ringiga said luba taotleda vaid need poed, mis siiani tohtisid retseptiga Marjuanat müüa. Colorado osariigi ametnikud on püüdnud luua kõikehõlmava süsteemi, mis suudab kanepitaimi jälgida võrsest kuni müügihetkeni. Samuti testitakse kanepit, et see oleks puhas ja et doosid oleksid järjepidevad. Naljakal kombel on siiamaani USAs üleriiklike seaduste järgi kanep siiamaani keelatud narkootikum, mille omamine, müümine ja tarbimine on karistatav. USA justiitsministrium lubas aga augustis, et ei hakka osariikide initsiatiiv takistama nii kaua, kuni avaliku korra põhimõtted paika jäävad. Seega hakkavad esimesest jaanuarist ka mitmed teised osariigid ja kanepi aktivistid Colorado nii-öelda eksperimenti jälgima, sest tegelikult pole ju kusagil maailmas veel sellist seaduslikku raamistiku loodud kanepi sõprade senises lemmikpaigas. Hollandis on väikeste koguste müük ja tarbimine pigem talutud, mitte legaalne. Uruguay riik Lõuna-Ameerikas on ka otsustanud hakata ise marjuanat müüma, kuid ka sellega läheb veel aega. Nii et mis juhtub esimesel jaanuaril Colorados, seda ei tea veel keegi, nagu ütleb näiteks Elan Nelson Kanepi poe Medicin man esindaja. No viinasatukene, keegi ei tea, mis juhtub esimesel jaanuaril, meie käest küsitakse pidevalt, kas meil tuleb pikk järjekord? Muidugi mulle meeldiks pikk järjekord, aga me ei tea, mida oodata. Ma usun, et me oleme valmis ja oleme esimesel jaanuaril avatud. Lauri Tankler, Washington.
messages: user
messages: Uuest aastast hakkavad USA-s Colorado osariigis vastava loa saanud poed müüma täiskasvanutele kanepit.
messages: assistant